L’Avenc no és un lloc especialment pensat per a nens, això no vol dir que no pugui ser un lloc on els vostres fills s’ho passin bé i aprenguin a estimar la natura. Però cal que estiguin supervisats per un adult en tot moment. Si busqueu un lloc on podeu deixar la canalla fent la seva sense supervisió, l’Avenc no és el lloc ideal.
Tant les instal·lacions de L’Avenc com l’entorn geogràfic poden tenir perills pels més petits si van pel seu compte; en canvi pot ser un lloc d’exploració, aprenentatge i gaudi si van acompanyats, en tot moment, dels seus pares o tutors. Per damunt de tot, L’Avenc és un lloc de descans i reflexió i, és per això que us demanem que mantingueu un ambient tranquil i respectuós amb la resta d’estadants, sobretot a les zones comunes, passadissos i piscina.